CELEX: 32019D1092
Language: lv
Date: 2019-06-26 00:00:00
Title: Padomes Lēmums (KĀDP) 2019/1092 (2019. gada 26. jūnijs), ar kuru groza Lēmumu (KĀDP) 2017/2302 par atbalstu Ķīmisko ieroču aizliegšanas organizācijas (OPCW) darbībām, ar ko sniedz palīdzību attīrīšanas darbos bijušajā ķīmisko ieroču glabāšanas vietā Lībijā, īstenojot ES Stratēģiju masu iznīcināšanas ieroču izplatīšanas novēršanai

27.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 173/47
               
            
         PADOMES LĒMUMS (KĀDP) 2019/1092
         (2019. gada 26. jūnijs),
         ar kuru groza Lēmumu (KĀDP) 2017/2302 par atbalstu Ķīmisko ieroču aizliegšanas organizācijas (OPCW) darbībām, ar ko sniedz palīdzību attīrīšanas darbos bijušajā ķīmisko ieroču glabāšanas vietā Lībijā, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 12. decembrī pieņēma Lēmumu (KĀDP) 2017/2302 (1).
                  
               
                     (2)
                  
                  
                     Lēmumā (KĀDP) 2017/2302 ir paredzēts 20 mēnešu laikposms, kurā pēc tā 3. panta 3. punktā minētā finansēšanas nolīguma noslēgšanas dienas īstenot tā 1. panta 2. punktā minētās darbības.
                  
               
                     (3)
                  
                  
                     Īstenotāja struktūra, proti, Ķīmisko ieroču aizliegšanas organizācija (OPCW), 2019. gada 27. martā lūdza Savienību pagarināt Lēmuma (KĀDP) 2017/2302 darbību. Minētā lēmuma darbības pagarināšana par 12 mēnešiem ļautu OPCW turpināt 1. panta 2. punktā minētās darbības pēc 5. panta 2. punktā minētā termiņa beigām un sasniegt tās plānotos mērķus.
                  
               
                     (4)
                  
                  
                     Prasītais Lēmuma (KĀDP) 2017/2302 grozījums attiecas uz tā 5. panta 2. punktu un tā pielikuma 6. iedaļu.
                  
               
                     (5)
                  
                  
                     Kā īpaši norādīts OPCW2019. gada 27. marta lūgumā, Lēmuma (KĀDP) 2017/2302 1. panta 2. punktā minētās darbības varētu turpināt, neatstājot nekādu ietekmi uz resursiem.
                  
               
                     (6)
                  
                  
                     Tādēļ, lai varētu turpināt īstenot Lēmuma (KĀDP) 2017/2302 1. panta 2. punktā minētās darbības, būtu jāpagarina tā darbība,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2017/2302 groza šādi:
            
                        1)
                     
                     
                        lēmuma 5. panta 2. punktu aizstāj ar šādu:
                        
                           “2.   Tas zaudē spēku 32 mēnešus pēc tam, kad tiek noslēgts 3. panta 3. punktā minētais finansēšanas nolīgums starp Komisiju un OPCW, vai arī tas zaudē spēku sešus mēnešus pēc tā stāšanās spēkā, ja līdz minētajai dienai šāds finansēšanas nolīgums nav noslēgts.”;
                        
                     
                  
                        2)
                     
                     
                        pielikuma 6. iedaļas tekstu aizstāj ar šādu:
                        “6.   Paredzētais ilgums
                        Projekta paredzētais ilgums ir 32 mēneši.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2019. gada 26. jūnijā
            
               
                  Padomes vārdā –
               
               
                  priekšsēdētāja
               
               G.L. GAVRILESCU
            
         
         
            (1)  Padomes Lēmums (KĀDP) 2017/2302 (2017. gada 12. decembris) par atbalstu Ķīmisko ieroču aizliegšanas organizācijas (OPCW) darbībām, ar ko sniedz palīdzību attīrīšanas darbos bijušajā ķīmisko ieroču glabāšanas vietā Lībijā, īstenojot ES Stratēģiju masu iznīcināšanas ieroču izplatīšanas novēršanai (OV L 329, 12.12.2017., 49. lpp.).